තමාට විරුද්ධව අල්ලස් හෝ විමර්ශන කොමිෂන් සභාවට ජනතා විමුක්ති පෙරමුණ ඉදිරිපත් කළ චෝදනාවලට මුහුණදීමට සූදානම් බව පාර්ලිමේන්තු මන්ත්‍රී නාමල් රාජපක්ෂ ප්‍රකාශ කළා.ජනතා විමුක්ති පෙරමුණේ ප්‍රචාරක ලේකම් පාර්ලිමේන්තු මන්ත්‍රී විජිත හේරත් ඊයේ දිනයේ අල්ලස් හෝ විමර්ශන කොමිෂන් සභාවට අදාළ චෝදනා සම්බන්ධ තොරතුරු  ලබාදුන්නා.මේ සම්බන්ධයෙන් හිරු ප්‍රවෘත්ති අංශය කළ විමසීමකදී පාර්ලිමේන්තු මන්ත්‍රී නාමල් රාජපක්ෂ  කියා සිටියේ තමන් හෝ තම පවුලේ කිසිවෙකු එවැනි චෝදනාවලට ලක්වන ආකාරයේ කිසිදු කටයුත්තකට සම්බන්ධ නොමැති බැවින් අදාළ පරීක්ෂණවලට මුහුණ දීමට තමන් සූදානම් බවයි.මේ අතර තමාට දුරකථනයෙන් තර්ජනය කිරීමේ සිද්ධියක් සම්බන්ධයෙන්ද පාර්ලිමේන්තු මන්ත්‍රී නාමල් රාජපක්ෂ, තංගල්ල පොලීසියට පැමිණිල්ලක් සිදු කර තිබෙනවා.